
PËR PËRCAKTIMIN E NIVELIT TË MASAVE SHTESË TË SIGURISË DHE LLOJIN E MASAVE QË DUHET TË MARRIN SUBJEKTET NË VARËSI TË AKTIVITETIT APO TË VLERËSIMIT TË RREZIKUT, SI DHE PROCEDURAT E NJOFTIMIT TË TYRE
 
Në mbështetje të nenit 102, pika 4 të Kushtetutës, të pikës 2, të nenit 8 dhe të pikës 2, të nenit 10, të ligjit 19/2016, “Për masat shtesë të sigurisë publike”,
 
UDHËZOJ:
 
1.  Subjektet publike/private, në varësi të aktivitetit që kryejnë dhe të vlerësimit të rrezikut nga Policia e Shtetit, detyrohen të marrin masa shtesë të sigurisë publike. 
2.  Niveli dhe lloji i masave shtesë të sigurisë klasifikohen si më poshtë:
2.1 Subjekte që tregtojnë me shumicë karburante, gaz të lëngshëm:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 15 ditë, me fushëpamje në të gjithë sipërfaqen brenda territorit të objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Instalojnë sistem me kamera për leximin automatik të targave të automjeteve në hyrje-dalje të objektit dhe server me kapacitet që ruan të dhënat jo më pak se 15 ditë, deri në një muaj; 
c)  Kontraktojnë shërbimin privat të sigurisë fizike për ruajtjen e objektit. Skema e ruajtjes dhe e sigurimit të objektit miratohet nga shefi i komisa-riatit të policisë në territorin ku është objekti.
2.2 Subjekte që tregtojnë me pakicë karburante, gaz të lëngshëm:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në sistemin e pompave dhe në perimetrin e objektit. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Instalojnë sistem me kamera për leximin automatik të targave të automjeteve në hyrje-dalje të objektit dhe server me kapacitet që ruan të dhënat jo më pak se 15 ditë, deri në një muaj.
2.3 Subjekte që ruajnë dhe magazinojnë lëndë të rrezikshme (radioaktive, shpërthyese, helmuese, djegëse), lëndë plasëse dhe piroteknike:
a) Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 15 ditë, me fushëpamje në të gjithë sipërfaqen brenda objektit, në hyrje-dalje dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b) Instalojnë sistem me kamera për leximin automatik të targave të automjeteve në hyrje-dalje të objektit dhe server me kapacitet që ruan të dhënat jo më pak se 15 ditë, deri në një muaj;
c) Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.4 Subjekte që transportojnë lëndë të rrezikshme (radioaktive, shpërthyese, helmuese dhe djegëse), plasëse dhe piroteknike:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 15 ditë, në automjetet që transportojnë lëndë të rrezikshme, me fushëpamje të plotë të automjetit. Skema e vendosjes së kamerave miratohet nga shefi i komisariatit të policisë në territorin ku është objekti;
b) Instalojnë sistem me GPS, në automjetet që transportojnë lëndë të rrezikshme, i cili kontrollohet nga salla operative e vetë subjektit ose subjekte të licencuara për monitorim dhe menaxhim në distancë të mjetit;
2.5 Subjekte që ushtrojnë aktivitet në transportin publik të udhëtarëve, studentëve, nxënësve të shkollave:
a)  Instalojnë sistem me GPS, në automjetet që shërbejnë për transportin e udhëtarëve, të cilët kontrollohen nga salla operative e vetë subjektit ose subjekte të licencuara për monitorim dhe për menaxhimin në distancë të mjetit;
b) Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 15 ditë, me fushëpamje të plotë në brendësi të automjetit.
2.6 Subjekte që disponojnë lokale nate si disko, Pub-e:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 15 ditë, me fushëpamje brenda objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Instalojnë sistem me kamera për leximin automatik të targave të automjeteve në hyrje-dalje të parkimit të objektit dhe server me kapacitet që ruan të dhënat jo më pak se 15 ditë, deri në një muaj;
c)  Pajisin punonjësit në hyrje të objektit me dedektor; 
d)  Kontraktojnë shoqëri private të sigurisë fizike, sipas përcaktimit një punonjës sigurie për 40–50 persona. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.7 Subjekte që disponojnë lojëra fati/kazino:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në të gjithë sipërfaqen brenda objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b) Instalojnë sistem me kamera për leximin automatik të targave të automjeteve në hyrje-dalje të parkimit të objektit dhe server me kapacitet që ruan të dhënat jo më pak se 15 ditë, deri në një muaj;
c) Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti. 
2.8 Subjekte që ushtrojnë aktivitet nga ora 23:00 deri 06:00:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 10 ditë, me fushëpamje në hyrje-dalje të objektit dhe ambientet e brendshme/të jashtme të tij. Skema e vendosjes së kamerave miratohet nga shefi i komisariatit të policisë në territorin ku është objekti.
2.9 Subjekte që administrojnë impiante dhe depo ujësjellësi:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server jo më pak se 10 ditë, me fushëpamje në brendësi të sipërfaqes së rrethimit të objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.10  Institucionet arsimore publike/private, të çdo niveli:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 10 ditë, me fushëpamje në hyrje-dalje të objektit, në korridoret e brendshme dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti.
2.11 Administratorët e stadiumeve, pallateve të sportit, kinemave, teatrove, sallave të koncerteve, muzeumeve:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Kontraktojnë shoqëri private të sigurisë fizike për kohën kur zhvillohen aktivitete sportive dhe/ose artistike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.12 Bankat e nivelit të dytë:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 15 ditë, me fushëpamje në hyrje-dalje të objektit, në ambientet e brendshme dhe në sportelet dhe/ose vendet ku ofrojnë shërbime. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Pajisin punonjësit në hyrje të objektit me dedektor;
c)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti;
d)  Lidhin sinjalin me sallat e komandimit/e drejtimit të strukturave vendore të Policisë së Shtetit.
2.13 Subjekte të këmbimit valuator, të tregtimit dhe të përpunimit të metaleve të çmuara:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në sportelet dhe/ose vendet ku ofrojnë shërbime. Skema e vendosjes së kamerave miratohet nga shefi i komisariatit të policisë në territorin ku është objekti.
2.14 Subjekte publike/private që adminis-trojnë hidrocentrale, termocentrale, n/stacione elektrike:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 15 ditë, me fushëpamje në hyrje-dalje, në ambientet e brendshme të objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.15 Administratorët e terminaleve të trageteve, aeroporteve, autobusëve, taksive, trenave:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 30 ditë, me fushëpamje në hyrje-dalje, në ambientet e brendshme të objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Instalojnë sistem me kamera për leximin automatik të targave të automjeteve në hyrje-dalje të objektit dhe server me kapacitet që ruan të dhënat jo më pak se 15 ditë, deri në një muaj;
c)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.16 Qendrat spitalore universitare dhe rajonale shëndetësore, publike dhe private:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server jo më pak se 10 ditë, me fushëpamje në hyrje-dalje të objektit dhe në ambientet e brendshme të pritjes së pacientëve. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.17 Subjekte publike/private që adminis-trojnë kënde lojërash të mbyllura:
a) Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në të gjithë sipërfaqen brenda objektit, në hyrje-dalje dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
2.18  Subjekte që kanë në pronësi/adminis-trim, qendra tregtare:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 15 ditë dhe me fushëpamje në hyrje-dalje të objektit, në të gjithë sipërfaqen brenda objektit, në parkingje brenda e jashtë objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Instalojnë sistem me kamera për leximin automatik të targave të automjeteve në hyrje-dalje të parkimit të objektit dhe server me kapacitet që ruan të dhënat jo më pak se 15 ditë, deri në një muaj;
c)  Kontraktojnë shoqëri private të sigurisë fizike, me qendër kontrolli që funksionon 24h/24h brenda qendrës tregtare. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.19  Administratorët e tregjeve publike/ private:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 15 ditë, me fushëpamje në hyrje-dalje, në të gjitha ambientet e brendshme të objektit dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti.
2.20  Subjekte private që kanë të punësuar mbi 50 punonjës:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në perimetrin e jashtëm të tij. Skema e vendosjes së kamerave, miratohet nga shefi i komisariatit të policisë në territorin ku është objekti;
b)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.21  Subjekte private që realizojnë xhiro vjetore jo më pak se 10 milionë lekë:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në perimetrin e jashtëm të tij. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti. 
2.22 Administratorët e parkingjeve publike/ private të hapura dhe/ose të mbyllura:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në perimetrin jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b) Instalojnë sistem me kamera për leximin automatik të targave të automjeteve në hyrje-dalje të objektit dhe me server me kapacitet që ruan të dhënat jo më pak se 15 ditë, deri në një muaj;
c) Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.23 Shoqëritë e kursim-kreditit dhe institucionet financiare jo banka:
a) Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në sportelet dhe/ose në vendet ku ofrojnë shërbime. Skema e vendosjes së kamerave miratohet nga shefi i komisariatit të policisë në territorin ku është objekti.
2.24. Institucionet qendrore publike, me përjashtim të atyre që ruajtja dhe sigurimi bëhet nga Garda e Republikës, Policia e Shtetit, e Burgjeve dhe ajo Bashkiake:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/server, jo më pak se 10 ditë, me fushëpamje në hyrje-dalje të objektit, në ambientet e brendshme dhe në perimetrin e jashtëm të tij. Skema e vendosjes së kamerave miratohet nga shefi i komisariatit të policisë në territorin ku është objekti;
b)  Kontraktojnë shoqëri private të sigurisë fizike. Skema e ruajtjes dhe e sigurimit të objektit miratohet nga shefi i komisariatit të policisë në territorin ku është objekti.
2.25 Administratorët e ndërtesave të banimit, pas dakordësimit me banorët dhe në bashkë-punim me ta:
a)  Instalojnë sistem me kamera të tipit CCTV, me rezolucion të lartë, me rreze infra të kuqe dhe që ruajnë imazhet filmike në NVR/ Server jo më pak se 10 ditë, me fushëpamje në hyrje-dalje të ndërtesës së banimit.
3.  Procedurat për identifikimin e subjekteve dhe të njoftimit për vlerësimin e gjendjes së rrezikut dhe për nivelin e masave shtesë të sigurisë publike
3.1  Identifikimi i subjekteve të cilat duhet të marrin masa shtesë sigurie bëhet nga specialisti për krimet në bashkëpunim me ndihmës specialistin e policimit në zonën policore përkatëse.
3.2  Shefi i komisariatit në territorin e të cilit ushtrojnë aktivitetin subjektet e identifikuara për marrjen e masave shtesë të sigurisë, përgatit relacionin për gjendjen konkrete të rrezikut dhe masat shtesë që nevojiten të merren për çdo subjekt dhe së bashku më dokumentacionin përkatës shoqërues i dërgon në komisionin e vlerësimit në drejtorinë vendore të policisë.
3.3  Në çdo drejtori vendore të policisë, me urdhër të drejtorit, krijohet komisioni për vlerësimin e nivelit dhe llojit të masave shtesë të sigurisë publike. Komisioni përbëhet nga:
a) Zëvendësdrejtori i drejtorisë 
Vendore				kryetar;
b) Shefi i komisariatit në territorin e 
cilit ushtron aktivitetin subjekti		anëtar;
c) Shefi i sektorit për krimet në 
drejtorinë vendore			anëtar;
d) Specialisti i TI-së në drejtorinë
vendore				anëtar;
e) Juristi i drejtorisë vendore		anëtar.
		
3.4 Komisioni shqyrton dhe vlerëson relacionin dhe dokumentacionin e dërguar nga Shefi i Komisariatit, sipas paragrafit 3.2, të këtij udhëzimi, për çdo subjekt, duke u bazuar në faktorët e mëposhtëm:
a) Nëse subjekti ka qenë objekt i sulmeve të vazhdueshme kriminale në 5 vitet e fundit;
b) Nivelin e ekspozimit të mjediseve të aktivitetit ndaj elementeve kriminale;
c) Distancën e objektit nga njësia policore apo qendrat e banuara;
d) Llojin e veprimtarisë që kryen subjekti, sipas përcaktimeve të bëra në pikën 2 të këtij udhëzimi;
e) Nivelin e mbulimit me shërbime policore të territorit ku ushtron veprimtarinë subjekti. 
3.5  Komisioni i vlerësimit të masave shtesë të sigurisë mblidhet me kërkesë të kryetarit të komisionit, brenda 10 ditëve nga depozitimi i relacionit nga komisariati i policisë për vlerësim.
3.6 Komisioni i vlerësimit të masave shtesë të sigurisë, pasi shqyrton relacionin dhe dokumenta-cionin shoqërues, të dërguar nga komisariati i policisë, bazuar në kriteret e përcaktuara në ligj dhe në klasifikimin e subjekteve, sipas këtij udhëzimi, merr vendim veçmas për çdo subjekt.
3.7 Vendimet e komisionit të vlerësimit i dërgohen komisariatit të policisë, i cili brenda 5 ditëve ia komunikon zyrtarisht subjektit përkatës, për marrjen e masave shtesë të sigurisë dhe llojin e tyre.
3.8 Afati për marrjen e masave shtesë të sigurisë, të përcaktuara nga komisioni i vlerësimit, është 90 ditë nga njoftimi i tyre. 
3.9 Për kontrollin e marrjes së masave shtesë të sigurisë, pranë çdo komisariati krijohet Komisioni i verifikimit, i përbërë nga:

a) Shefi/specialist i Seksionit për 
Krimet				kryetar;
b) Shefi/Specialist i Rendit/Policimit 
në Komunitet			anëtar;
c) Specialisti për krimet i zonës
policore përkatëse			anëtar;
d) Ndihmëspecialisti i policimit në 
komunitet				anëtar; 
i zonës policore përkatëse
e) Specialisti i TI-së në drejtorinë 
vendore të policisë			anëtar.
							
3.10 Komisioni i verifikimit verifikon në objekt marrjen e masave shtesë të sigurisë nga subjekti dhe përputhshmërinë e tyre me masat e përcaktuara nga komisionit i vlerësimit. Kur konstaton përputhshmërinë e masave të marra, informon zyrtarisht shefin e komisariatit të policisë, i cili i propozon drejtorit vendor të policisë lëshimin e “Vërtetimit të sigurisë”. 
3.11  Drejtori vendor i policisë pajis subjektin me “Vërtetim sigurie”, brenda 15 ditëve nga propozimi i shefit të komisariatit, sipas pikës 3.10 të këtij udhëzimi. 
4. Vërtetimi i sigurisë, skemat e vendosjes së kamerave të ruajtjes e të sigurimit të objekteve ruhen dhe administrohen nga komisariatet përkatëse të policisë në një dosje të veçantë.
5. Për zbatimin e këtij udhëzimi ngarkohen Drejtoria e Përgjithshme e Policisë së Shtetit, drejtoritë vendore të policisë, komisariatet e policisë dhe çdo subjekt publik apo privat që detyrohet të marrë masa shtesë të sigurisë publike.
6. Udhëzimi nr. 134, datë 10.3.2017, i ministrit të Punëve të Brendshme, “Për përcaktimin e nivelit të masave shtesë të sigurisë dhe llojin e masave që duhet të marrin subjektet në varësi të aktivitetit apo të vlerësimit të rrezikut, si dhe procedurat e njoftimit të tyre”, shfuqizohet.
 Ky udhëzim hyn në fuqi pas botimit në Fletoren Zyrtare.
 
MINISTRI I BRENDSHËM

